# ฟุตบอลชิงแชมป์แห่งชาติยุโรป 2012 นัดชิงชนะเลิศ
การแข่งขันฟุตบอลชิงแชมป์แห่งชาติยุโรป 2012 นัดชิงชนะเลิศ กำหนดจัดให้มีขึ้นในวันอาทิตย์ที่ 1 กรกฎาคม ค.ศ. 2012 ที่สนามกีฬาโอลิมปิกแห่งชาติเคียฟ ในเคียฟของยูเครน เพื่อตัดสินหาทีมชนะเลิศของการแข่งขันฟุตบอลชิงแชมป์แห่งชาติยุโรป 2012 (ยูโร 2012) ทีมที่ป้องกันตำแหน่งชนะเลิศคือสเปน ซึ่งชนะการแข่งขันต่อเยอรมนี 1-0 ในนัดชิงชนะเลิศเมื่อปี 2008

สเปนประกบคู่มาแข่งขันกับอิตาลี ในความพยายามรักษาตำแหน่งชนะเลิศของพวกเขาไว้ หากสเปนชนะเลิศในครั้งนี้ พวกเขาจะเป็นทีมแรกที่ชนะเลิศ การแข่งขันฟุตบอลชิงแชมป์แห่งชาติยุโรป สองสมัยติดต่อกัน และจะเป็นฟุตบอลทีมชาติแรก ที่ชนะเลิศการแข่งขันรายการใหญ่ (ฟุตบอลชิงแชมป์แห่งชาติยุโรป และ ฟุตบอลโลก) สามครั้งติดต่อกัน

ผู้ชนะเลิศในรายการนี้ จะได้รับสิทธิเข้าแข่งขัน ในรายการคอนเฟเดอเรชันส์คัพของฟีฟ่า ประจำปี ค.ศ. 2013 โดยอัตโนมัติ อย่างไรก็ตาม สเปนได้สิทธิเข้าแข่งขันอยู่ก่อนแล้ว ในสถานะผู้ชนะเลิศฟุตบอลโลก 2010 ดังนั้นอิตาลีจะผ่านการคัดเลือกจากยูฟ่าโดยอัตโนมัติ เมื่อเข้าถึงนัดชิงชนะเลิศนี้ ไม่ว่าจะเป็นผู้ชนะเลิศหรือไม่ก็ตาม

 ภูมิหลัง 
ก่อนการแข่งขันนัดนี้ ทั้งสองทีมพบกันมาแล้ว 30 ครั้ง โดยอิตาลีชนะ 10 นัด ส่วนสเปนชนะ 8 นัด ซึ่งการแข่งขันครั้งหลังสุด เป็นนัดกระชับมิตรเมื่อวันที่ 10 สิงหาคม ค.ศ. 2011 ที่สนามสตาดิโอ ซาน นีโกลา ในเมืองบารี ผลปรากฏว่า อิตาลีเปิดบ้านชนะสเปนไป 2-1 อิตาลีเคยชนะเลิศฟุตบอลยูโรมาแล้วเมื่อ ค.ศ. 1968 ขณะที่สเปนได้มาสองสมัยด้วยกัน คือในการแข่งขันเมื่อ ค.ศ. 1964 ซึ่งชนะสหภาพโซเวียต และครั้งล่าสุดเมื่อ ค.ศ. 2008 ซึ่งชนะทีมชาติเยอรมนี

โดยทีมชาติฝรั่งเศส เคยเป็นผู้ชนะเลิศเหนือทั้งสองชาติมาก่อนแล้ว โดยในฟุตบอลยูโรเมื่อ ค.ศ. 2000 พวกเขาชนะอิตาลี 2-1 ในช่วงต่อเวลาพิเศษ ด้วยระบบโกลเดนโกล และในการแข่งขันเมื่อ ค.ศ. 1984 ฝรั่งเศสเอาชนะสเปน 2-0 ในเวลาปกติ อนึ่ง เมื่อเริ่มต้นการแข่งขันคราวนี้ สเปนเป็นทีมอันดับหนึ่ง จากการจัดอันดับของฟีฟ่า ขณะที่อิตาลีอยู่ในอันดับที่ 12 ส่วนการจัดอันดับของยูฟ่า พวกเขาอยู่ในอันดับที่ 8 อย่างไรก็ตาม อิตาลีเคยชนะเลิศในฟุตบอลโลกมาถึง 4 สมัย คือเมื่อครั้งที่ 2 (ค.ศ. 1934) ครั้งที่ 3 (ค.ศ. 1938) ครั้งที่ 12 (ค.ศ. 1982) และครั้งที่ 18 (ค.ศ. 2006) ซึ่งมากที่สุดในบรรดาทีมชาติยุโรป แต่ก็พ่ายแพ้ต่อบราซิลไป 2 สมัย จากครั้งที่ 9 (ค.ศ. 1970) และครั้งที่ 15 (ค.ศ. 1994) ส่วนสเปนเพิ่งชนะเลิศในครั้งที่ 19 เมื่อปี ค.ศ. 2010 เท่านั้น

 เส้นทางสู่นัดชิงชนะเลิศ 
สเปนรอบอิตาลีคู่แข่งขันผลการแข่งขันรอบแบ่งกลุ่มคู่แข่งขันผลการแข่งขัน1 – 1นัดที่ 11 – 1 ไอร์แลนด์4 – 0นัดที่ 21 – 11 – 0นัดที่ 3 ไอร์แลนด์2 – 0กลุ่ม ซี321061+57312042+25311143+14 ไอร์แลนด์300319−80ตารางคะแนนสิ้นสุดกลุ่ม ซี321061+57312042+25311143+14 ไอร์แลนด์300319−80คู่แข่งขันผลการแข่งขันรอบแพ้คัดออกคู่แข่งขันผลการแข่งขัน2 – 0รอบก่อนรองชนะเลิศ0 – 0 (หลังต่อเวลาพิเศษ) (4 – 2 ยิงลูกโทษ)0 – 0 (หลังต่อเวลาพิเศษ) (4 – 2 ยิงลูกโทษ)รอบรองชนะเลิศ2 – 1

 การแข่งขัน 
 รายละเอียด 

สเปน:  GK  1  อีเกร์ กาซียัส 14px RB  17 อัลบาโร อาร์เบโลอา CB  3  ฌาราร์ต ปิเก   CB  15 เซร์คีโอ ราโมส LB  18 ฌอร์ดี อัลบา CM  8  ชาบี CM  16 เซร์คีโอ บุสเกตส์ CM  14 ชาบี อาลอนโซ AM  10 เซสก์ ฟาเบรกัส    RF  21 ดาบิด ซิลบา    LF  6  อันเดรส อีเนียสตา   ผู้เล่นสำรอง: FW  7 เปโดร โรดรีเกซ เลเดสมา    FW  9 เฟร์นันโด ตอร์เรส    MF  13 ควน มาตา   หัวหน้าผู้ฝึกสอน: บีเซนเต เดล โบสเก300pxอิตาลี:  GK  1  จันลุยจี บุฟฟอน 14px RB  7  อิญญาซีโอ อาบาเต CB  15 อันเดรอา บาร์ซาลยี   CB  19 เลโอนาร์โด โบนุชชี LB  3  จอร์โจ กีเอลลีนี    DM  21 อันเดรอา ปีร์โล RW  8  เกลาดีโอ มาร์กีซีโอ AM  18 ริกการ์โด มอนโตลีโว    LW  16 ดานีเอเล เด รอสซี CF  9  มารีโอ บาโลเตลลี CF  10 อันโตนีโอ กัสซาโน   ผู้เล่นสำรอง: DF  6  เฟเดรีโก บัลซาเรตตี    FW  11  อันโตนีโอ ดี นาตาเล    MF  5  ตีอาโก มอตตา     (เจ็บ)หัวหน้าผู้ฝึกสอน: เชซาเร ปรันเดลลี

แมนออฟเดอะแมตช์:
อันเดรส อีเนียสตา (สเปน)

ผู้ช่วยผู้ตัดสิน:
 เบร์ตีนู มีรังดา
 รีการ์ดู ซังตุช
ผู้ตัดสินที่สี่:
 จือเนย์ต ชากือร์
ผู้ช่วยผู้ตัดสินเพิ่มเติม:
 ชอร์ชี โซซา
 ดูอาร์ตี โกมิช

 สถิติ 
ตลอดเกม
 รายการสถิติ สเปน อิตาลีประตู  4  0การยิงรวม  14  11เข้ากรอบ  9  6การครอบครองบอล  52%  48%การเตะมุม  3  3การทำฟาวล์  17  10การล้ำหน้า  3  3ใบเหลือง  1  1ใบแดง  0  0

 หลังเกมการแข่งขัน 
มีแชล ปลาตีนี ประธานสมาคมฟุตบอลยุโรป (ยูฟ่า) เป็นผู้มอบถ้วยรางวัลอ็องรี เดอโลแน แก่อีเกร์ กาซียัส หัวหน้าทีมชาติสเปน ทั้งนี้ หัวหน้าผู้ฝึกสอน บีเซนเต เดล โบสเก เป็นบุคคลที่สองที่นำทีมชาติขึ้นรับถ้วยรางวัลในการแข่งขันฟุตบอลยูโรและฟุตบอลโลก ต่อจากเฮลมุท เชิน หัวหน้าผู้ฝึกสอนทีมชาติเยอรมนี (ค.ศ. 1937–1941) และเป็นชาติแรกที่สโมสรฟุตบอลของตนชนะเลิศการแข่งขันยูฟ่าแชมเปียนส์ลีกด้วย